તંત્રની કહેવા પૂરતી કામગીરીનું ઉત્તમ ઉદાહરણ ગઇ દિવાળીના આરોગ્ય વિભાગના સત્તાવાર આંકડઓએ પૂરું પાડ્યું છે. ખુદ સત્તાવાળાઓ એવો એકરાર કરે છે કે, ગઇ દિવાળીએ શહેરભરમાંથી માત્ર અને માત્ર છ દુકાનમાંથી વરખવાળી કાજુ કતરીના નમૂના લેવાયા હતા અને મ્યુનિસિપલ લેબની તપાસમાં તમામ નમૂના પ્રમાણિત નીકળ્યા હતા. જોકે આમાં એક પણ જાણીતી દુકાન ન હતી આ અંગે મ્યુનિસિપલ હેલ્થ વિભાગના ઇન્ચાર્જ ડો. ભાવિન સોલંકીને પૂછતાં કહે છે, આ દિવાળીએ એક પણ જાણીતી દુકાન બાકી નહીં રખાય પછી તે ભોગીલાલ મૂલચંદ હોય કે જયહિન્દ સ્વીટ હોય પરંતુ એ બધી જાણીતી દુકાનોમાંથી નમૂના લેવાશે.